Vierjarige verdrink in swembadArgieffoto Santi Steinmann, woordvoerder van Netcare 911, het gesê met paramedici se aankoms op die toneel, was ŉ familielid besig om mond-tot-mond-asemhaling op die seun toe te pas nadat hulle hom uit die water gehaal het. “Paramedici het by die familielid oorgeneem en vir ŉ verlengde tydperk mond-tot-mond-asemhaling toegepas. Die seun is egter op die toneel dood verklaar,” het sy gesê. Die omstandighede rondom die seun se verdrinking word ondersoek. Steinmann het ŉ beroep op ouers gedoen om ekstra versigtig te wees wanneer hulle kinders naby swembaddens is.